答江虞仲機宜歸語
作者：鄭剛中
朝代：宋

paragraphs: 侯公說行髙祖迎，趙璧在懷出秦庭。
白首屬國還漢旌，印綬纍纍妻嫂驚。
疏家叔姪辭公卿，彭澤柳外陶淵明。
又如長鋏成悲鳴，沂浴既罷風舞輕。
斐然成章孔不稱，浩然之志孟豈平。
登山臨水賦有情，回船上馬詩句精。
又如虜營之氣已見，華山之馬將逸。
丘園之夢欲成，天際之舟可識。
其在今兹則還報王事，秣馬脂車與離長安之日。